stanford-oval/wikipedia huggingface dataset:
Żyrardówin piirikunta

Żyrardówin piirikunta (puol. powiat żyrardowski) on yksi Masovian voivodikunnan piirikunnista. Piirikunnan arvioitu väkiluku oli vuoden 2022 lopussa 75 414. Siihen kuuluvat viisi kuntaa ovat: Żyrardów, Mszczonów, Puszcza Mariańska, Radziejowice ja Wiskitki.
Piirikunnan väestöpyramidi 2014.
Vuoden 2019 lopussa Żyrardówin piirikunnan asukkaista 52,2 prosenttia oli naispuolisia ja 47,8 prosenttia miespuolisia. Alle 18-vuotiaat muodostivat 19,1 prosenttia piirikunnan väestöstä, työikäiset 58,6 prosenttia ja eläkeikäiset 22,4 prosenttia väestön keski-iän ollessa 41,6 vuotta. Vuonna 2019 piirikunnassa syntyi 752 lasta. Żyrardówin piirikunnan väkiluvun ennakoidaan pienenevän 70 382 asukkaaseen vuoteen 2050 mennessä.
Your Cheatin’ Heart

| ”Your Cheatin’ Heart” Hank Williams |
| --- | --- | --- |

Singlen tiedot
 A-puoli: ”Kaw-Liga”
 Äänitetty : 1952
 Julkaistu: 1953
 Tekijä(t): Hank Williams
 Tuottaja(t): Fred Rose
 Tyylilaji: country, honky-tonk, blues
 Kesto: 02.38
 Levy-yhtiö: MGM
Hank Williamsin muut singlet
| ”I’ll Never Get Out of This World Alive” 1952 | ”Your Cheatin’ Heart” 1953 | ”Take These Chains from My Heart” 1953 |
Your Cheatin’ Heart on Hank Williamsin kappale. Se oli yksi Williamsin viimeisistä kappaleista, ja se julkaistiin tammikuussa 1953. Kappale menestyi loistavasti – se oli Billboard-lehden countrylistan ykkössijalla kuusi viikkoa ja sitä myytiin lyhyehkössä ajassa yli miljoona kappaletta. Myös kappaleen lukuisat cover-versiot olivat menestyksekkäitä. Rolling Stonen 500 suurimman kappaleen listassa se on 217. sijalla, ja ylsi viidennelle sijalle Country Music Televisionin 100 suurimman countrykappaleen listassa.
Esimerkiksi Elvis Presley, James Brown ja Jerry Lee Lewis ovat tehneet kappaleesta omat tulkintansa.
Kappaleen mukaan jopa nimettiin Hank Williamsin elämästä kertova elokuva.
Kappaleen eräässä säkeistössä (”you’ll walk the floor, the way I do”) on viittaus Ernest Tubbin kappaleeseen ”Walking the Floor Over You”.
Żywiec

Żywiec tai Zywiec on:
Żywiec, kaupunki Puolassa
Żywiec, puolalainen panimo
Żywiec, panimon valmistama olut
Zywiec, sukunimenä:
David Albin Zywiec Sidor (1947–2020), yhdysvaltalais-nicaragualainen roomalaiskatolinen piispa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Żywiec”, voi hakea sivunnimihaulla, laajalla sivunnimihaulla tai tekstihaulla.
Willi Heeks

| Willi Heeks> Henkilötiedot |
| --- | --- |
Kansalaisuus:   Saksa
Formula 1 -ura
Aktiivivuodet:  1952–1953
Talli(t):  AFM,  Veritas
Kilpailuja:  2
Maailman­mestaruuksia:  0
Voittoja:  0
Palkintosijoja:  0
Paalupaikkoja:  0
Nopeimpia kierroksia:  0
MM-pisteitä:  0
Ensimmäinen kilpailu:  Saksan Grand Prix 1952
Viimeinen kilpailu:  Saksan Grand Prix 1953
Wilhelm "Willi" Heeks (13. helmikuuta 1922 Moorlage – 13. elokuuta 1996 Bocholt) oli saksalainen F1-kuljettaja. Hän osallistui kahteen F1-osakilpailuun kausina 1952–1953. Hän keskeytti molemmissa, eikä saavuttanut pisteitä. Hän ajoi talleissa AFM ja Veritas. Heeks voitti Formula 2 -sarjassa Hockenheimin osakilpailun vuonna 1950.
Formula 1 -sarjan MM-kilpailujen tulokset

(avain)
| Vuosi | Talli | Auto | Moottori | 1 | 2 | 3 | 4 | 5 | 6 | 7 | 8 | 9 | Sijoitus | Pisteet |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| 1952 | Willi Heeks | AFM 50 (M8) | BMW | SWI | 500 | BEL | FRA | GBR | GER Kesk. | NED | ITA |  | - | 0 |
| 1953 | Willi Heeks | Veritas Meteor | Veritas | ARG | 500 | NED | BEL | FRA | GBR | GER Kesk. | SWI | ITA | - | 0 |
Wang

Wang on kiinalainen sukunimi. Se on nimien 王 (Wáng, kuningas) ja 汪 (Wāng, laaja vesialue) pinyin-latinisointimuoto. Nimeä Wáng käytti vuonna 2007 noin 93 miljoonaa kiinalaista, ja se on Kiinan kansantasavallan yleisin sukunimi.
Wang-nimen toinen yleinen latinisointimuoto on Wong, joka on käytössä kantoninkiinassa.
Wong-nimisiä henkilöitä

Anna May Wong (1905–1961), amerikankiinalainen näyttelijä
Benedict Wong (s. 1971), englantilainen näyttelijä
B. D. Wong (s. 1960), yhdysvaltalainen näyttelijä
Chin-Yun Wong, Cheng Yen (s. 1937), taiwanilainen buddhalainen nunna, filantropisti ja Tzu Chi-järjestön perustaja
Faye Wong (s. 1969), kiinalainen laulaja, lauluntekijä ja näyttelijä
Freddie Wong (s. 1985/1986), yhdysvaltalainen taiteilija
James Wong (s. 1959), kiinalais-yhdysvaltalainen tuottaja, käsikirjoittaja ja elokuvaohjaaja
James Wong Howe (1899–1976), amerikankiinalainen elokuvaaja
Joshua Wong (s. 1996), hongkongilainen aktivisti ja poliitikko
Jimmy Wong (s. 1987), yhdysvaltalainen näyttelijä ja muusikko
Lawrence Wong (s. 1972), Singaporen pääministeri
Linda Wong (1951–1987), havaijilainen pornotähti
Lucas Wong (s. 1999), kiinalainen artisti, malli ja näyttelijä
Lydia Wong (s. 1960), kanadalainen pianisti
Tyler Wong (s. 1996), kanadalainen jääkiekkoilija
Victor Wong (1927–2001), amerikankiinalainen näyttelijä
Wong Fei Hung (1847–1924), kiinalainen taistelulajien opettaja
Wong Kar-wai (s. 1958), hongkongilainen elokuvaohjaaja
Kuvitteellisia Wangeja ja Wongeja

Wang Jinrei, Tekken-pelisarjan hahmo
Ada Wong, Resident Evil -peleissä ja -elokuvissa
Amy Wong, Futuraman hahmo
Henry Wong, poika Digimon Tamers -sarjassa
Wong, Marvel-sarjakuvahahmo
Nimen muita merkityksiä

Wang Chung, brittiläinen uuden aallon yhtye
Wang Laboratories, An Wangin perustama, vuosina 1951–1993 toiminut tietotekniikkayritys
Wang 2200, Wang Laboratoriesin valmistama minitietokone.
Aiheesta muualla

Kuvia tai muita tiedostoja aiheesta Wang Wikimedia Commonsissa
ŽNK Osijek

Ženski nogometni klub Osijek on jalkapalloseura Osijekin kaupungista Itä-Kroatiasta. Seura pelaa Kroatian naisten korkeimmalla sarjatasolla 1. HNLŽ:ssä. Seura on voittanut Kroatian mestaruuden 24 kertaa.
Özge Gürel

| Özge Gürel> Henkilötiedot |
| --- | --- |
Syntynyt: 5. helmikuuta 1987 (ikä 37) Istanbul, Turkki
Ammatti:  näyttelijä
Näyttelijä
Aktiivisena:  2010–
Aiheesta muualla
IMDb 
Özge Gürel (s. 5. helmikuuta 1987 Istanbul, Turkki) on turkkilainen näyttelijä. Hän teki ensiesiintymisensä vuonna 2011 tv-sarjassa Kızım Nerede? (Missä tyttäreni on?) Zeynepin roolissa.
Gürel syntyi vuonna 1987 Istanbulissa. Hänen äitinsä oli kotoisin Thessalonikista, Kreikasta ja hänen isänsä kuului tšerkesseihin. Hän asui Silivrissä, Istanbulissa lukion loppuun asti ja kävi myöhemmin Beykentin yliopistoa jossa opiskeli kansainvälistä kauppaa.
Läpimurtonsa Gürel teki Adan roolissa tv-sarjassa Medcezir vuonna 2014. Samana vuonna hän aloitti historiallisessa draamassa Muhteşem Yüzyıl. Sinä vuonna oli sarjan viimeinen tuotantokausi mutta sarjaa on esitetty yli 50 maassa.
Pääosat televisiossa

Ohjelma, rooli, vuosi.
Muhteşem İkili, Nilüfer, 2018.
Börü, Gökçe, 2018.
Dolunay, Nazlı, 2017.
Yıldızlar Şahidim, Haziran, 2017.
Kiraz Mevsimi, Öykü, 2015.
Muhteşem Yüzyıl, Rana Hatun, 2014.
Medcezir, Ada, 2014.
Huzur Sokağı, Melisa, 2012.
Kızım Nerede?, Zeynep, 2011.
Lähde:
Aiheesta muualla

Özge Gürel Hũrriyet.com.tr. Viitattu 30.8.2020. (turkiksi)
Ozge Gurel Turkish drama.  23.12.2014. Viitattu 30.8.2020. (englanniksi)
ozgecangurelofficial Instagram. Viitattu 30.8.2020. (englanniksi)
Widescreen Mode

| Widescreen Mode |
| --- | --- |
 Widescreen Mode vuonna 2009. Vasemmalta oikealle: Janne Lahtinen, Samu Brusila, Janne Aaltonen, Janne Stenroos.
Tiedot
Toiminnassa:  2003–2012
Tyylilaji:  Vaihtoehtorock   Heavy Metal   Hard Rock
Kotipaikka:  Riihimäki, Suomi
Laulukieli:  englanti
Jäsenet:  Samu Brusila, Laulu   Janne Aaltonen, Rummut   Janne Stenroos, Basso   Janne Lahtinen, Kitara  
Levy-yhtiö:  Dark Sentiments Records   Playground Music  
Aiheesta muualla
widescreenmode.com
Infobox OKNimi-testi OK: 
Widescreen Mode oli suomalainen melodista hard rockia soittava yhtye, jonka perustivat Riihimäellä vuonna 2003 laulaja Samu Brusila ja rumpali Janne Aaltonen. Yhtyeeseen kuuluivat myös basisti Janne Stenroos ja kitaristi Janne Lahtinen. Widescreen Mode yhdistelee "amerikkalaista modernia metallia ja suomalaista melankoliaa".
Vuonna 2006 selvitti tiensä kaikkiaan 1 700 yhtyeen joukosta MTV Nordicin Unsigned -kilpailun finaalikierrokselle sijoittuen kahdeksanneksi. Yhtyeen demo valittiin kuukauden parhaaksi muun muassa Rumbassa, Soundissa ja Imperiumissa.
Widescreen Moden debyyttialbumi Until The End julkaistiin marraskuun 14. päivä vuonna 2007. Se nousi ensimmäisellä viikolla Suomen viralliselle albumilistalle sijalle 34. Single Everlasting Bomb (albumilta Until The End) nousi Suomen virallisella latauslistalla sijalle yksi kesän 2007 aikana.
Serotonin albumilta The Hanging Man oli Suomen virallisen latauslistan sijalla 1. viikolla 10.
Vuonna 2009 julkaistun Hanging Man-albumin jälkeen yhtye kiersi Suomea ja vietti hiljaiseloa.
Vuonna 2010 yhtye julkaisi uutta materiaalia, kun se julkaisi If Tomorrow Comes-kappaleesta musiikkivideon.
Widescreen Moden kolmas albumi Fallen from the Sky, julkaistiin joulukuussa 2011. Kolmannelta albumilta singlenä julkaistiin kappale Loaded Gun, josta on julkaistu myös musiikkivideo.
Yhtye sittemmin ilmoitti Facebook-sivullaan lopettaneensa toimintansa vuonna 2012. Yhtyeen jäsenet sittemmin ovat siirtyneet uusin projekteihin/yhtyeisiin. Bassokitaristi Janne Steenroos liittyi Stone Soul-yhtyeeseen ja laulajana toiminut Samu Brusila on vaikuttanut Concrete Swine-nimisessä yhtyeessä. Yhtyeen lopetettua rumpalina toiminut Janne Aaltonen ja kitaristi Janne Lahtinen ovat työstäneet projektimuotoisesti uutta musiikkia.
Jäsenet

Samu Brusila - laulu
Janne Lahtinen - kitara
Janne Stenroos - basso
Janne Aaltonen - rummut
Diskografia

Albumit
Until The End (2007)
The Hanging Man (2009)
Fallen from the Sky (2011)
Singlet
Another Day (promo) (2007)
Everlasting Bomb (2007)
Dead Inside (2007)
Serotonin (2009)
Loaded Gun (2011)
Musiikkivideot
Another Day (2007)
Everlasting Bomb (2007)
Dead Inside (2007)
Serotonin (2009)
If Tomorrow Comes  (2010)
Loaded Gun (2011)
Aiheesta muualla

Yhtyeen kotisivut
Yhtyeen MySpace-sivut
Żywiecin piirikunta

Żywiecin piirikunta (puol. powiat żywiecki) on yksi Sleesian voivodikunnan piirikunnista. Sen arvioitu väkiluku oli vuoden 2019 lopussa 152 756. Piirikunnan ainoa kaupunkikunta on hallintokeskus Żywiec ja 14 maalaiskuntaa Czernichów, Gilowice, Jeleśnia, Koszarawa, Łękawica, Lipowa, Łodygowice, Milówka, Radziechowy-Wieprz, Rajcza, Ślemień, Świnna, Ujsoły ja Węgierska Górka.
Piirikunnan väestöpyramidi 2014.
Vuoden 2019 lopussa Żywiecin piirikunnassa arvioitiin olevan 152 756 asukasta, joista 51,1 prosenttia naispuolisia ja 48,9 prosenttia miespuolisia. Puolan väestönlaskennassa 2011 väkiluvun laskettiin olevan 152 932 ja sen ennakoidaan vuoteen 2050 mennessä pienenevän 138 810 asukkaaseen. Alle 18-vuotiaiden arvioidaan vuoden 2019 lopussa muodostaneen 18,5 prosenttia piirikunnan väestöstä, työikäisten 61,2 prosenttia ja eläkeikäisten 20,3 prosenttia väestön keski-iän ollessa 41,2 vuotta. Elävänä syntyneiden määrä oli vuonna 2019 yhteensä 1 418 lasta.
Wisteria Lane

Wisteria Lanen katunäkymää.
Wisteria Lane on fiktiivinen katu, joka esiintyy amerikkalaisessa televisiosarjassa Täydelliset naiset. Wisteria Lanen lavasteena käytettiin Colonial Streetiä Universal Studiosin ulkopuolella Los Angelesissa.
Wisteria Lane Täydellisissä naisissa

Wisteria Lane sijaitsee Fairview'n kaupungissa, fiktiivisessä osavaltiossa nimeltä Eagle State. Kadun ulkoasu on yläluokkainen versio stereotyyppisestä lähiöstä: täydellisesti ajellut nurmikot, mukavien talojen rivit ja valkoiset aidat. Wisteria Lane toimii sarjan päälavasteena ja se sisältää kaikkien neljän naispäähenkilön - Gabriellen, Breen, Susanin ja Lynetten - kuten suurimman osan muidenkin henkilöiden kodeista. Neljännellä tuotantokaudella yhdentoista Wisteria Lanella sijaitsevien talojen asukkaat on esitelty sarjassa.
Lavaste

Wisteria Lanena tunnettu katu sijaitsee Universal Studiosin takapihalla Hollywoodissa. Elokuva-alalla olevat kutsuvat katua nimellä 'Colonial Street' ja se on esiintynyt useissa elokuvissa ja tv-sarjoissa vuoden 1946 elokuvasta So Goes My Love alkaen, jossa lavasteena käytettiin nykyistä Solisien kotia (4349 Wisteria Lane). Muita Colonial Streetiä käyttäneitä sarjoja ja elokuvia ovat muun muassa Leave It to Beaver, Riiviöt, The Burbs ja Buffy, vampyyrintappaja.
Taloa, jossa Betty Applewhiten hahmo asuu toisen kauden aikana välteltiin ensimmäisen kauden kuvauksissa jyrkästi; talon ajateltiin olevan liian hyvin tunnistettavissa televisiosarjan Me hirviöt lavasteeksi. Applewhiten perheen muutettua taloon, talo uudistettiin täysin.
Vuonna 2005 Täydellisten naisten toisella kaudella katua muuteltiin rajusti. Ensimmäisen kauden aikana vain yksi osa katua nähtiin sarjassa - umpikuja kadun päässä jätettiin pois sarjasta. Nyt suurin osa rakennuksista ja julkisivuista tästä osasta katua joko uudistettiin tai poistettiin. Huomattavin muutos oli kirkon julkisivun poisto, jotta Edien talolle saatiin tilaa. ja niin-kutsutun Colonial-kartanon poisto, jonka korvasi puisto.
Nykyisin Colonial Streetillä on yhteensä kuusitoista rakennusta, joista kolme sijaitsee Täydellisten naisten kuvausalueen ulkopuolella. Taloa, joka on lähinnä lavasteita (4348 Wisteria Lane) käytetään vartijoiden toimipisteenä heidän estäessä ulkopuolisten pääsyn "Wisteria Lanelle".
Sijainti

Vaikka sarjan luojat yrittävät pitää Wisteria Lanen sijainnin salaisuutena, useita vihjeitä on päässyt julkisuuteen. Esimerkiksi ensimmäisen kauden ravintola Saddle Ranch viittaa mysteerisen sijainnin olevan joko Kalifornia tai Arizona, jossa ketjulla on ravintolat. Kaksi sarjan perhettä (Applewhitet ja Mayfairit) on kuitenkin muuttanut Fairview’hun Chicagosta, jolloin paikan luulisi olevan lähellä kyseistä kaupunkia.
Kadun yleiskatsaus

Seuraava Wisteria Lanen kartta perustuu yksityiskohtiin ja sarjan karttoihin sekä Universal Studiosin viralliseen nettisivustoon - katso alempaa lisää yksityiskohtia
Akamas

Akamas (m.kreik. Ἀκάμας, lat. Acamas) oli kreikkalaisessa mytologiassa usean mieshahmon nimi, jotka kaikki taistelivat Troijan sodassa:
Akamas, Theseuksen ja Faidran poika
Akamas oli Eussoroksen poika ja kotoisin Traakian itärannikolta Ainoksesta. Hän johti kumppaninsa Peiroksen kanssa traakialaisten sotureiden osastoa, ja hän sai surmansa sodassa Aiaan kädestä.
Akamas, Antenorin ja Theanon poika, johti kuningas Priamoksen puolella veljensä Arkhelokhoksen ja serkkunsa Aineiaan rinnalla yhtä viidestä dardanialaisten joukko-osastosta Argoksen sotalaivoja vastaan. Hän kosti Aiaan surmaaman veljensä puolesta lyömällä boiotialaisen Promakhoksen. Hänet mahdollisesti surmasi Meriones, mikä kuvataan Iliaan 16. kirjassa, mutta kirjassa ei erityisesti mainita kyseessä olevan Antenorin pojan. Quintus Smyrnaeus kertoo Filokteteen surmanneen Akamaan.
Újpest FC

Újpest FC on unkarilainen jalkapalloseura Budapestista, Újpestin kaupunginosasta. Joukkue on tunnettu myös nimellä Újpesti Dózsa, ja se on osa vuonna 1885 perustettua urheiluseura Újpesti Torna Egyletiä (UTE), jonka lajeihin kuuluvat myös jääkiekko, vesipallo, lentopallo, yleisurheilu, uinti, paini, nyrkkeily, judo, karate, melonta, nykyaikainen viisiottelu, triathlon, ammunta, voimistelu ja miekkailu.
Seura on pitkän historiansa aikana voittanut Unkarin jalkapallomestaruuden 20 kertaa. Joukkueen kotikenttä on nimetty entisen huippupelaajan Ferenc Szuszan mukaan.
Aiheesta muualla

Újpest FC – Twitter (unkariksi)
Viralliset kotisivut (unkariksi), (englanniksi)
Újpest FC Online TV (Arkistoitu – Internet Archive) (unkariksi)
On-Lila (Arkistoitu – Internet Archive) (unkariksi)
Ultra Viola Bulldogs (unkariksi)
Újpest FC UEFAn sivuilla (englanniksi)
Újpest FC Forum (englanniksi)
Ylämaankarja

| Ylämaankarja |
| --- | --- |

Käyttötarkoitus::  naudanlihan tuotanto, perinnebiotooppien ja kulttuurimaiseman hoito laiduntamalla.
Alkuperä ja nimet
Alkuperämaa::  Skotlanti
Kantakirja perustettu::   1885
Muita nimityksiä::   engl. Highland Cattle
Ominaisuudet
Paino::  sonnit 800–900 kg,   lehmät 500–600 kg 
Värit::  punainen, keltainen, valkoinen, musta, harmaa (dun), harmaanvalkoinen (silver, silver dun), juovikas (brindle) vaalennettuine (diluted) muotoineen ja laikukas (parti colour).
Ylämaankarja (engl. Highland Cattle) on Skotlannista peräisin oleva keskikokoinen, sarvellinen lihanautarotu. Rotu on sopeutunut ympärivuotiseen ulkokasvatukseen. Sen karvapeite on tuuhea ja kaksinkertainen, pitkä karvoitus on ominaista myös otsassa ja korvissa. Highland cattle -sonnin ja -lehmän kuvaus ensimmäisen kantakirjan johdannosta Invernessissä 10. kesäkuuta vuodelta 1885.
Ylämaankarja on hidaskasvuinen. Hiehon astutusikä riippuu jokaisen yksilön kasvusta, yleensä 2–3 vuotta. Vastineeksi ylämaankarjan emo on pitkäikäinen: se voi tuottaa vasikan joka vuosi keskimäärin 15 vuoden ajan. Ylämaankarjalle on ominaista vahva laumahierarkia ja -käyttäytyminen. Ylämaankarja on sopeutunut epäsuotuisiin sääoloihin. Rotu ei sovellu sisäkasvatukseen eikä ahtaisiin ulkotarhoihin tai pihatto-olosuhteisiin. Eläimet ovat oppivaisia ja kesyyntyvät ihmiskäsittelyyn.
Kasvatus

Ylämaankarjan nautojen ruokinta perustuu karkearehun käyttöön viljellyiltä peltonurmilta ja luonnonlaitumilta. Eläimille on varattava tarpeeksi laidunalaa. Ylämaankarjan ominaisuuksiin kuuluu kyky kasvaa erittäin tehokkaasti kesäaikana, joten laidunkautta ei ole syytä haaskata vain niukkaan ylläpitoon. Rotu on mitä sopivin hyödyntämään luonnon monimuotoisuuskohteita, perinnebiotooppeja ja kulttuurimaisemaa. Rotua käytetään useissa Euroopan maissa kasvistoltaan herkkien luonnonsuojelualueiden hoitamiseen tai lammastalouden apuna hoitamaan laitumia, jotta alueiden kasvitasapaino pysyisi hyvänä.
Talviaikana ruokintaan käytetään pääsääntöisesti säilörehua ja kuivaa heinää. Erilaiset seoskasvustot hernettä, virnaa tai härkäpapua ovat hyviä valkuaisaineiden lähteitä. Ylämaankarja kuten muutkin naudat tarvitsevat kivennäis- ja hivenaineita mm. ylläpitoon ja kasvuun, hedelmällisyyteen, maidontuotantoon, tiineyteen ja elinvoimaan.
Ylämaankarjan kasvatuksessa säätilojen ja vuodenaikojen vaihtelu luovat omia haasteitaan, mikä laidunalueiden, makuu-, ruokinta- ja juomapaikkojen suunnittelussa on hyvä huomioida. Eläinten tulee pysyä puhtaina säästä riippumatta. Kuivitetut katokset, hiekkakummut tai laajat metsäalueet tms. ovat sopivia makuupaikkoja. Tarvittaessa (esim. kovien syyssateiden aikana) voidaan makuupaikkoja lisätä makuualustaksi sopivalla materiaalilla.
Jalostus

Rodun jalostusta valvomaan perustettiin Skotlannissa vuonna 1884 The Highland Cattle Society, ja yhdistys pitää edelleen yllä kansainvälisesti tunnettua ja arvostettua kantakirjaa, järjestää kotimaassaan lukuisia näyttelyjä sekä pyrkii edistämään tietämystä eläinten hoidosta. Ensimmäiset highland cattle -naudat vietiin Pohjois-Amerikkaan 1880-luvulla. Kanadaan perustettiin oma jalostusyhdistys 1920-luvulla. Sittemmin rotua on viety muun muassa Peruun, Australiaan, Uuteen-Seelantiin, Argentiinaan ja Tansaniaan. Rodun kasvatus on laajasti levinnyt Euroopassa. Suomeen ensimmäiset ylämaankarjan naudat saapuivat vuonna 1993. Rotuyhdistys Suomen Highland Cattle Club ry (SHCC ry) perustettiin huhtikuussa 1997. Jäsentiloja yhdistyksessä oli vuoden 2021 alussa 234 kappaletta. Samaan aikaan Suomessa oli noin 16 000 ylämaankarjan nautaa.
Ylämaankarjan jalostuksessa pyritään parantamaan rotua niin, että rodulle tyypilliset piirteet kuten karaistuneisuus, sopeutuminen ympärivuotiseen ulkokasvatukseen, monipuolinen karkearehun hyväksikäyttö ja perinnöllinen monimuotoisuus säilyisi. Tavoitteena on parantaa hedelmällisyyttä ja eläinten terveyttä. Tärkeimpiä jalostettavia ominaisuuksia ovat emo-ominaisuudet ja maidontuotanto poikimisten helppous, vasikoiden kasvutaipumus ja lihakkuus, terveys sekä perinnöllisen monimuotoisuuden säilyttäminen.
Tuotanto

Ylämaankarjaa kasvatetaan lihakarjana. Ylämaankarja on kilpailukykyinen lihamarkkinoilla, sillä liha on erinomaista pihvilihaa.  Luonnollisesta ravinnosta johtuen sen liha on maukasta, lyhytsyistä, vähärasvaista ja väriltään tummanpunaista. Tutkimuksissa on todettu, että highland cattle -naudanlihassa on vähemmän rasvaa ja kolesterolia ja enemmän rautaa ja proteiineja kuin keskivertaisessa naudanlihassa. Puhdasrotuinen ylämaankarjan sonni on teuraskypsä noin 2–3 vuoden iässä, ylämaankarjan hieho noin 2 vuoden iässä. Ylämaankarjan pihvilihan vahva maku ns. riistan maku, syntyy ruokinnan perustumisesta laiduntamiseen ja korsirehuun, sekä pitkästä kasvatusajasta. Ylämaankarjan naudan kasvatuksessa koko ketju, laitumelta lautaselle keskittyy parhaan mahdollisen laadun ja maun aikaansaamiseen. Laitumelta lautaselle on Suomen Highland Cattle Club ry:n yhteisömerkkinä hallinnoima tavaramerkki. Eläimen vapaa liikkuminen ja luontainen aktiivisuus aina teuraskypsyyteen asti, muokkaavat sen omaa rasvakudosta pehmeäksi, parantaen ylämaankarjan naudanlihan makua ja mureutta.
Lihan lisäksi ylämaankarjan eläimestä voidaan hyödyntää talja ja nahka, karvasta voidaan kehrätä lankaa, karstata ja huovuttaa, sarvia ja luita voidaan jatkojalostaa tarvekaluiksi ja koriste-esineiksi.
Aiheesta muualla

Kuvia tai muita tiedostoja aiheesta Ylämaankarja Wikimedia Commonsissa
Welcome to The Highland Cattle Society highlandcattlesociety.com. Viitattu 23.2.2021 (englanniksi).
Australian Highland Cattle Society Inc australianhighlandcattle.org. Arkistoitu 5.3.2021. Viitattu 23.2.2021 (englanniksi).
The Canadian Highland Cattle Society chcs.ca. Viitattu 23.2.2021 (englanniksi).
American Highland Cattle Association highlandcattleusa.org. Viitattu 20.3.2019 (englanniksi).
Bairnsley Highlands Articles bairnsley.com. Arkistoitu 15.3.2020. Viitattu 23.2.2021 (englanniksi).
Cruachan Highland Cattle cruachan.com.au. Viitattu 23.2.2021 (englanniksi).
Avoch Highlands About the breed avochhighlands.com. Viitattu 23.2.2021 (englanniksi).
Lea-White Farms Articles leawhitefarms.com. Arkistoitu 3.3.2021. Viitattu 23.2.2021 (englanniksi).
The Jiggel Fold Highland Cattle highlandcattle-jiggel.de. Viitattu 23.2.2021 (saksaksi).
Övörhangai

| Övörhangain provinssi Өвөрхангай аймаг |
| --- | --- |
 Erdene Zuun luostarin stupia
 Lippu:  Vaakuna
 Sijainti Mongoliassa
Valtio:  Mongolia
Perustettu:  1931
Hallinto:  
 – hallinnollinen keskus:  Arvaiheer
Pinta-ala:  62 900 km²
Väkiluku (2010):  100 444
 – väestötiheys:  1,6 as./km²
Lyhenteet:  
 – ISO 3166:  MN-055
 
Provinssin internetsivut
Övörhangai (mong. Өвөрхангай аймаг, Övörhangai aimag) on yksi Mongolian 21 provinssista. Se sijaitsee maan keskiosassa Ulan Batorin lounaispuolella ja rajautuu Tövin, Dundgovin, Ömnögovin, Bajanhongorin, Arhangain ja Bulganin provinsseihin. Siellä on vuoden 2010 väestönlaskennan mukaan 100 444 asukasta ja sen pinta-ala on 62 900 neliökilometriä. Provinssin pääkaupunki on Arvaiheer.
Provinssissa sijaitsevat Šanhin luostari, yksi Mongolian vanhimmista ja tärkeimmistä, Erdene Zuun luostari ja Tövhönin luostari.
Aluejako

Provinssi on jakautunut 19 pienempään osaan, sumiin. Ne ovat:
| Sum | Mongoliksi | Väkiluku (2015) |
| --- | --- | --- |
| Arvaiheer | Арвайхээр | 30 335 |
| Bajan-Öndör | Баян-Өндөр | 3 786 |
| Bajangol | Баянгол | 3 819 |
| Baruun Bajan-Ulaan | Баруун Баян-Улаан | 2 701 |
| Bat-Ölzii | Бат-Өлзий | 7 271 |
| Bogd | Богд | 5 439 |
| Bürd | Бүрд | 2 841 |
| Gutšin-Us | Гучин-Ус | 2 142 |
| Hairhandulaan | Хайрхандулаан | 3 351 |
| Harhorin | Хархорин | 12 045 |
| Hužirt | Хужирт | 6 576 |
| Jesönzüil | Есөнзүйл | 3 000 |
| Nariinteel | Нарийнтээл | 3 595 |
| Sant | Сант | 3 497 |
| Taragt | Тарагт | 3 213 |
| Tögrög | Төгрөг | 2 655 |
| Ujanga | Уянга | 9 389 |
| Züünbajan-Ulaan | Зүүнбаян-Улаан | 3 901 |
| Ölziit | Өлзийт | 2 351 |
Kuvia

Arvaiheerin keskusaukio
Tövhönin luostari Arhangain provinssin rajalla
Harhorin
Erdene Zuun luostari
Naadam-festivaali Harhorinissa
Orhonjoen laaksoa
Aiheesta muualla

Kuvia tai muita tiedostoja aiheesta Övörhangai Wikimedia Commonsissa
Provinssin internetsivut
Mongolian provinssit
Provinssit: Arhangai | Bajan-Ölgii | Bajanhongor | Bulgan | Darhan-Uul | Dornod | Dornogovi | Dundgovi | Govi-Altai | Govisümber | Hentii | Hovd | Hövsgöl | Ömnögovi | Orhon | Övörhangai | Selenge | Sühbaatar | Töv | Uvs | Zavhan
Kunta: Ulan Bator